Gottfried Lessing

Gottfried Anton Nicolai Lessing (født 14. desember 1914 i Petrograd, død 11. april 1979 i Kampala) var en tysk advokat, politisk aktivist og diplomat. Han var gift med den senere forfatteren og nobelprisvinneren Doris Lessing mellom 1944 og 1949. Etter skilsmissen beholdt hun hans familienavn.

Lessing, som var jøde, emigrerte i 1938 fra Tyskland for å unnslippe nazistisk forfølgelse. Han søkte først tilflukt i Storbritannia, men reiste senere til Salisbury (nå Harare) i Sør-Rhodesia (nå Zimbabwe), der han arbeidet som advokat fra 1941 til 1946. I Sør-Rhodesia deltok han i grunnleggelsen av det lille partiet Southern Rhodesia Communist Party I 1944 giftet han seg med Doris Lessing. Sammen fikk de sønnen Peter Lessing.

I 1949, samme år som han skilte seg fra Doris Lessing, reiste han tilbake til Storbritannia, der han arbeidet for Communist Party of Great Britain. I 1950 slo han seg ned i Øst-Berlin. Året etter ble han medlem av Sozialistische Einheitspartei Deutschlands.

Fra 1952 til 1957 var han leder av kammeret for utenrikshandel i DDR. Mellom 1959 og 1960 var han DDRs handelsrepresentant i Indonesia. I 1961 ble han sendt til Mali. Mellom 1962 og 1965 ledet han Afrika-avdelingen i DDRs utenriksdepartement. Fra 1965 til 1969 var han så generalkonsul i Tanzania. Etter dette arbeidet han i planlegningsavdelingen i utenriksdepartementet.

Lessings siste stasjonering var som DDRs ambassadør til Uganda. Han og hans tredje kone ble drept under opprøret mot Idi Amins styre i 1979. Hans tidligere kone, Doris Lessing, har gitt uttrykk for at han kan ha blitt drept av KGB.

Lessings søster var mor til Gregor Gysi.

Referanser 

Tyske ambassadører (DDR)
DDR-politikere
Personer fra Sankt Petersburg
Fødsler i 1914
Dødsfall i 1979